Langaton verkko - usein esitettyjä kysymyksiä
Mikä on SSID?
Miksi luettelossa on useita verkon nimiä (SSID)?
Mitä teen, jos en tiedä langattoman verkon nimeä (SSID)?
Miksi verkon nimeä (SSID) ei ole luettelossa?
Mitä on salaus?
Mikä on WEP-avain tai WPA-salalause?
Mitä teen, jos en tiedä verkon salausavainta tai salalausetta?
Miksi minulla on useita WEP-avaimia ja mitä on WEP-avaimen indeksointi?
Mitä teen, jos olen unohtanut reitittimen sisäänkirjautumistunnuksen?
Miksi Secure Easy Setup (SES) saattaa muuttaa langattoman verkon nimeä ja suojausasetuksia?
Miksi MAC-osoitteen suodattaminen estäisi minua löytämästä uutta langatonta laitetta?
Miksi tulostuksessa saattaa ilmetä ongelmia, vaikka tulostimen liittäminen langattomaan verkkoon on onnistunut?
Mikä on langattoman verkon testiraportti?

Palaa langattoman verkon opetusohjelmaan ja usein esitettyjen kysymysten kotisivulle napsauttamalla tätä

Mikä on SSID?
SSID on langattoman verkon nimi. Oletusasetuksen mukaan useimmat langattomat reitittimet ja tukiasemat levittävät valmistajan nimeä langattoman verkon nimenä tai SSID-tunnuksena. On suositeltavaa vaihtaa langattoman verkon nimeksi jokin haluamasi sana, jotta erotat sen muista lähellä olevista langattomista verkoista, jotka saattavat käyttää saman valmistajan langatonta reititintä tai tukiasemaa. Oletus-SSID-tunnuksen käyttäminen saattaa aiheuttaa verkko-ongelmia, jos muut samalla alueella olevat langattomat verkot käyttävät myös saman reititinvalmistajan oletus-SSID-tunnusta.
Siirry takaisin sivun alkuun

Miksi luettelossa on useita verkon nimiä (SSID)?
Kun laitteesi langattoman asennuksen aikana etsii alueella olevia langattomia verkkoja, se tuo näkyviin minkä tahansa löytämänsä langattoman verkon SSID-tunnuksen tai verkon nimen. Jos olet lähellä muita asuntoja tai liikeyrityksiä, luettelossa saattaa näkyä useita verkon nimiä. Siksi on tärkeää, että käytät verkon nimeä, jonka itse tunnistat, ja käytät jotakin salausmenetelmää verkon suojaamiseksi ei-toivotulta käytöltä.
Siirry takaisin sivun alkuun

Mitä teen, jos en tiedä langattoman verkon nimeä (SSID)?
Voit noutaa langattoman verkon nimen (SSID) reitittimestä. Jos haluat tehdä sen, sinun on kirjauduttava reitittimeen käynnistämällä ensin Web-selain, kuten Internet Explorer, ja antamalla sitten reitittimen IP-osoite selaimen osoitekenttään (kohtaan, jossa lukee http://www...). Reitittimeen kirjautuessasi voit joutua antamaan käyttäjätunnuksen ja salasanan. Oletus-IP-osoitteen ja reitittimen sisäänkirjautumistunnuksen sekä lisätietoja langattoman reitittimen käyttöönotosta tai tukiaseman kokoonpanoasetuksista saat reitittimen julkaisuista tai laitteen valmistajalta.
Siirry takaisin sivun alkuun

Miksi verkon nimeä (SSID) ei ole luettelossa?
Kun laitteesi langattoman asennuksen aikana etsii alueella olevia langattomia verkkoja, se tuo näkyviin minkä tahansa löytämänsä langattoman verkon SSID-tunnuksen tai verkon nimen. Jos et näe luettelossa langattoman verkon nimeä (tai SSID-tunnusta), ongelmana voi olla jokin seuraavista. Ensiksi, langaton reitittimesi tai tukiasemasi on ehkä suojaussyistä määritetty olemaan levittämättä verkon nimeä. Toiseksi, laite saattaa olla liian kaukana langattomasta reitittimestä tai tukiasemasta. Yritä viedä laite lähemmäksi langatonta reititintä tai tukiasemaa ja pidä langaton reititin tai tukiasema mahdollisimman kaukana seinistä, erityisesti ulkoseinistä. Kolmanneksi reitittimestä tai tukiasemasta on ehkä katkaistu virta. Jos langattomassa reitittimessä tai tukiasemassa on virta ja se on kohtalaisen lähellä laitetta, etsi langattomia verkkoja uudelleen, sillä etsinnän tulokset saattavat vaihdella muiden elektronisten laitteiden, kuten mikroaaltouunien ja langattomien puhelimien aiheuttamien häiriöiden vuoksi. Jos langattoman verkon löytymisessä on edelleen ongelmia, tarkista langattoman reitittimen tai tukiaseman asetuksista verkon nimen (SSID) levittämistä koskevat asetukset ja varmista, että levittäminen on valittuna. Langattoman reitittimen tai tukiaseman kokoonpanoasetusten käytöstä saat lisätietoja reitittimen julkaisuista tai valmistajalta.
Siirry takaisin sivun alkuun

Mitä on salaus?
Salauksen avulla voit suojata langattoman verkon epätoivotuilta käyttäjiltä. Salaaminen on vapaaehtoista, mutta erittäin suositeltavaa. Kun otat käyttöön salausmenetelmän, kaikki langattoman verkon kautta lähetetyt viestit salataan salasanan tai avaimen avulla. Vain ne laitteet, jotka tietävät verkkosi nimen ja salasanan, löytävät verkossa lähetetyt viestit ja osaavat purkaa salauksen. Yleisimmät salaustavat ovat WEP ja WPA.
Siirry takaisin sivun alkuun

Mikä on WEP-avain tai WPA-salalause?
WEP- ja WPA-salausta käytetään langattomien verkkojen suojaamisessa (katso kohta Mitä on salaus?). WEP-avain on salasana, jonka avulla langaton verkko salaa kaikki verkon kautta lähetetyt viestit ja purkaa niiden salauksen. WEP-salalauseen avulla voidaan luoda useita WEP-avaimia, mutta se ei itse toimi avaimena, jos se annetaan jossakin muussa verkon laitteessa. Vain WEP-avaimen voi antaa muissa verkon laitteissa yritettäessä ottaa verkkoa käyttöön. WPA-salalause toimii hyvin paljon samalla tavalla kuin WEP-avain. WPA:ssa salalausetta käytetään avaimena, jolla lähetykset suoraan salataan tai niiden salaus puretaan. Sen avulla ei luoda useita WPA-avaimia. Laitteen, joka haluaa olla yhteydessä langattoman verkon kautta, on tiedettävä langattoman verkon nimi (SSID) sekä salaustapa ja avain tai salalause (jos ne on määritetty).
Siirry takaisin sivun alkuun

Mitä teen, jos en tiedä verkon salausavainta tai salasanaa?
Voit noutaa langattoman verkon salausavaimen tai salalauseen reitittimestä. Jos haluat tehdä sen, sinun on kirjauduttava reitittimeen käynnistämällä ensin Web-selain, kuten Internet Explorer, ja antamalla sitten reitittimen IP-osoite selaimen osoitekenttään (kohtaan, jossa lukee http://www...). Reitittimeen kirjautuessasi voit joutua antamaan käyttäjätunnuksen ja salasanan. Oletus-IP-osoitteen ja reitittimen sisäänkirjautumistunnuksen sekä lisätietoja langattoman reitittimen käyttöönotosta tai tukiaseman kokoonpanoasetuksista saat reitittimen julkaisuista tai laitteen valmistajalta.
Siirry takaisin sivun alkuun

Miksi minulla on useita WEP-avaimia ja mitä on WEP-avaimen indeksointi?
Jos sinulla on useita WEP-avaimia, yritä ensiksi ensimmäistä avainta. Oletusasetuksen mukaan laite on asetettu etsimään luettelon enimmäistä avainta. WEP-avaimen indeksoinnin avulla voidaan luoda useita WEP-avaimia käyttämällä salalausetta. Siitä on hyötyä käyttäjille, jotka haluat vaihtaa WEP-avainta usein parantaakseen langattoman verkon suojaustasoa.
Siirry takaisin sivun alkuun

Mitä teen, jos olen unohtanut reitittimen sisäänkirjautumistunnuksen?
Jos olet unohtanut reitittimen sisäänkirjautumistunnuksen, voit tarkistaa oletustunnuksen langattoman reitittimen tai tukiaseman mukana toimitetuista julkaisuista. Jos et ole vaihtanut sisäänkirjautumistunnusta, tämän pitäisi toimia. Jos olet luonut oman sisäänkirjautumistunnuksen, etkä muista sitä, sinun on etsittävä tunnuksen palauttamisohjeet reitittimen julkaisuista tai valmistajalta.
Siirry takaisin sivun alkuun

Miksi Secure Easy Setup (SES) saattaa muuttaa langattoman verkon nimeä ja suojausasetuksia?
Secure Easy Setup (SES) käyttää vain WPA-salausta, koska sitä pidetään varmempana. Jos WPA-salaus ei nyt ole käytössä langattomassa verkossasi, SES-tilan käyttöönotto langattomassa reitittimessä tai tukiasemassa saa sen määrittämään verkkoasetukset uudelleen ja luomaan uuden langattoman verkon nimen (SSID) ja WPA-salauksen. Jos alun perin käytit SES-toimintoa langattoman verkon asetuksessa, WPA-suojauksen pitäisi jo olla käytössä, eivätkä langattoman verkon asetusten pitäisi muuttua, vaikka käytät SES-toimintoa uudelleen lisätäksesi laitteen verkkoon.
Siirry takaisin sivun alkuun

Miksi MAC- tai IP-osoiteen suodattaminen estäisi minua löytämästä uutta langatonta laitetta?
Kaikilla verkkolaitteilla on MAC-osoite, jonka avulla laite on tunnistettavissa. Osoite on pysyvä ja se on määritetty laitteen valmistuksen yhteydessä. Laite on tunnistettavissa tietyssä verkossa myös IP-osoitteen avulla, mutta langaton reititin määrittää IP-osoitteen, ja se saattaa vaihtua. MAC-osoitteen suodatus ja IP-osoitteen suodatus ovat tehokkaita tapoja langattoman verkon suojaamiseksi. Jos suodatus on käytössä, langattomassa verkossa ovat sallittuja vain laitteet, joiden MAC- tai IP-osoitteet ovat suodatusluettelossa. Nämä asetukset sisältyvät langattoman reitittimen tai tukiaseman kokoonpanomäärityksiin. Jos haluat lisätä toisen laitteen luetteloon tai ottaa osoitteen suodatuksen pois käytöstä, sinun on muutettava reitittimen kokoonpanoasetuksia. Langattoman reitittimen tai tukiaseman kokoonpanoasetusten käytöstä saat lisätietoja reitittimen julkaisuista tai valmistajalta.
Siirry takaisin sivun alkuun

Miksi tulostuksessa saattaa ilmetä ongelmia, vaikka tulostimen liittäminen langattomaan verkkoon on onnistunut?
Useat tekijät voivat vaikuttavat langattomassa verkossa olevan tulostimen toimintaan. Langatonta verkkoa saattavat häiritä muut langattomat laitteet, kuten mikroaaltouunit tai langattomat puhelimet, erityisesti 2,4 GHz:n taajuudella toimivat langattomat puhelimet. Jos tietokonejärjestelmässäsi on palomuuriohjelmisto, se saattaa estää yhteysyritykset toisiin verkon laitteisiin. Jos saat näkyviin HP:n ohjelmistoihin liittyviä ponnahdusikkunoita, muista aina sallia näiden ohjelmien käyttö. Jos käytät langattoman reitittimen tai tukiaseman määrittämää langattoman verkon oletusnimeä (SSID), yhteydessä on ongelmia, kun myös muut samalla alueella olevat käyttävät samaa oletusnimeä. Kun useat langattomat reitittimet tai tukiasemat levittävät samaa SSID-tunnusta, alueella olevat langattomat laitteet, jotka on määritetty käyttämään kyseistä SSID-tunnusta, muodostavat automaattisesti yhteyden vahvinta signaalia lähettävän laitteen kanssa, vaikka suojausasetukset olisivat erilaiset. Langattoman reitittimen tai tukiaseman kokoonpanoasetusten käytöstä ja muuttamisesta saat lisätietoja reitittimen julkaisuista tai valmistajalta.
Siirry takaisin sivun alkuun

Mikä on langattoman verkon testiraportti?
Langattoman verkon testi on sarja vianmääritystestejä. Ne sisältävät sisäisiä asetuksia ja erilaisia ulkoisia tiloja, jotka voivat vaikuttaa HP-tuotteen yhteyteen ja langattomaan suorituskykyyn. Kun testit on suoritettu, tulostetaan raportti. Langattoman verkon testiraportti jaetaan kolmeen osaan:

1) Suositus/Vianmääritys: näyttää helpot toimintaohjeet langattoman yhteyden ongelman korjaamista tai tulevien ongelmien estämistä varten.

2) Vianmääritysyhteenveto: näyttää tietyt tilat, jotka on testattu ja merkitty hyväksyntä-/hylkäysmerkinnöillä.

3) Kokoonpanoyhteenveto: näyttää HP-tuotteen nykyiset langattomat asetukset.

Kun suositellut vianmääritysvaiheet on tehty, langattoman verkon testi on suoritettava uudelleen, jotta voidaan varmistua siitä, että ongelma on korjaantunut.
Siirry takaisin sivun alkuun

Palaa langattoman verkon opetusohjelmaan ja usein esitettyjen kysymysten kotisivulle napsauttamalla tätä